# Uradni list C 167A/2019

| | ISSN 1977-1045 |
| --- | --- |
| Uradni list
  Evropske unije | C 167A |
| | |
| Slovenska izdaja | Informacije in objave | Letnik 6216. maj 2019 |

ISSN 1977-1045

Uradni list

Evropske unije

C 167A

Slovenska izdaja

Informacije in objave

Letnik 6216. maj 2019

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska centralna banka |
| 2019/C 167 A/01 | Razpis za prijavo interesa za imenovanje zunanjega strokovnjaka za člana Upravnega odbora za pregled Evropske centralne banke (Frankfurt na Majni, Nemčija) | 1 |

Vsebina

Stran

V   Objave

UPRAVNI POSTOPKI

Evropska centralna banka

2019/C 167 A/01

Razpis za prijavo interesa za imenovanje zunanjega strokovnjaka za člana Upravnega odbora za pregled Evropske centralne banke (Frankfurt na Majni, Nemčija)

1

---

| SL | |
| --- | --- |

SL

---

V Objave

UPRAVNI POSTOPKI

Evropska centralna banka

| 16.5.2019 | SL | Uradni list Evropske unije | CA 167/1 |
| --- | --- | --- | --- |

16.5.2019

SL

Uradni list Evropske unije

CA 167/1

---

Razpis za prijavo interesa za imenovanje zunanjega strokovnjaka za člana Upravnega odbora za pregled Evropske centralne banke (Frankfurt na Majni, Nemčija)

(2019/C 167 A/01)

1.   Uvod

Uredba Sveta (EU) št. 1024/2013 (1) vzpostavlja enotni mehanizem nadzora (EMN) na podlagi člena 127(6) Pogodbe o delovanju Evropske unije. EMN sestavljajo Evropska centralna banka (ECB) in pristojni nacionalni organi držav članic, katerih valuta je euro, z možnostjo vzpostavitve tesnega sodelovanja s pristojnimi organi držav članic, katerih valuta ni euro. ECB je odgovorna za splošno delovanje EMN.

V skladu s členom 24(1) Uredbe (EU) št. 1024/2013 je ECB ustanovila Upravni odbor za pregled (v nadaljnjem besedilu: Upravni odbor) za izvajanje notranjega upravnega pregleda odločitev, ki jih sprejme ECB pri izvajanju pooblastil, ki so nanjo prenesena z Uredbo (EU) št. 1024/2013, in sicer na podlagi zahteve za pregled. Trenutno je prosto mesto člana Upravnega odbora.

ECB zato organizira ta razpis za prijavo interesa, da bi imenovala enega člana Upravnega odbora v skladu s členom 4 Sklepa ECB/2014/16 Evropske centralne banke (2).

2.   ECB in njen Upravni odbor za pregled

Upravni odbor je sestavni del EMN. Vsaka fizična ali pravna oseba lahko v primerih, navedenih v členu 24(1) Uredbe (EU) št. 1024/2013, zahteva pregled odločitve ECB, sprejete na podlagi navedene uredbe, ki je naslovljena na to osebo ali se nanjo neposredno in posamično nanaša, razen odločitev Sveta ECB, sprejetih na podlagi člena 24(7) navedene uredbe.

3.   Sestava Upravnega odbora

V skladu s členom 24(2) Uredbe (EU) št. 1024/2013 Upravni odbor sestavlja pet članov in dva nadomestna člana, ki so ugledni posamezniki. Upravni odbor ima dovolj sredstev in strokovnega znanja za oceno izvajanja pooblastil ECB v skladu z Uredbo (EU) št. 1024/2013. Člane Upravnega odbora in dva nadomestna člana imenuje ECB za obdobje petih let, ki ga je mogoče enkrat podaljšati, ravnajo pa neodvisno in v javnem interesu.

Nadomestna člana bosta začasno nadomeščala člane Upravnega odbora v primeru njihove začasne nezmožnosti za delo, smrti, odstopa ali razrešitve ali v primeru, če bodo v zvezi z določeno zahtevo za pregled obstajali utemeljeni razlogi za resno zaskrbljenost glede obstoja nasprotja interesov, npr. kadar ima član Upravnega odbora zasebne ali osebne interese, ki lahko vplivajo, ali za katere se zdi, da vplivajo, na nepristransko in objektivno opravljanje njegovih dolžnosti.

Člane Upravnega odbora in nadomestna člana predlaga Izvršilni odbor po posvetovanju z Nadzornim odborom, imenuje pa jih Svet ECB. Svet ECB je določil tudi pogoje za imenovanje članov in nadomestnih članov Upravnega odbora.

4.   Usposobljenost in izkušnje članov in nadomestnih članov Upravnega odbora

V skladu s členom 24(2) Uredbe (EU) št. 1024/2013 se člani in nadomestna člana Upravnega odbora izberejo na podlagi njihovega ugleda ter izkazanega ustreznega znanja in strokovnih izkušenj, vključno z nadzorniškimi izkušnjami, na ustrezno visoki ravni s področja bančništva ali drugih finančnih storitev. Osebje, trenutno zaposleno v ECB, in osebje, trenutno zaposleno v pristojnih organih oziroma v drugih nacionalnih institucijah, organih, uradih in agencijah ali v institucijah, organih, uradih in agencijah Unije, ki so vključeni v izvajanje nalog, prenesenih na ECB z Uredbo (EU) št. 1024/2013, je izključeno iz izbirnega postopka. Člani in nadomestna člana Upravnega odbora ne smejo opravljati nobenega drugega dela na bančnem ali finančnem področju, ki bi jih lahko spravilo v položaj nasprotja interesov in omejilo njihovo zmožnost za pregled odločitev. Morajo se tudi izogibati dejavnosti, ki bi lahko v očeh zunanjih opazovalcev zbujale vtis institucionalnega nasprotja interesov. To vključuje članstvo v zunanjih svetovalnih organih ali organih za upravni pregled drugih institucij, organov, uradov in agencij Unije. Morajo biti hitro pripravljeni za obravnavanje zahtev za pregled odločitev ECB.

Pri imenovanju člana Upravnega odbora se bosta med državami članicami v največji možni meri zagotovili ustrezna geografska uravnoteženost in uravnotežena zastopanost obeh spolov.

Prijave bodo predmet primerjalnega ocenjevanja, ki ga opravi ECB. Upoštevala se bodo zlasti naslednja merila:

(a)
     
  Merila za izbor

Kandidati morajo imeti naslednje znanje in sposobnosti:

| — | zelo dobro poznavanje in razumevanje zakonodaje Unije na področju bančništva in drugih finančnih storitev, |
| --- | --- |

—

zelo dobro poznavanje in razumevanje zakonodaje Unije na področju bančništva in drugih finančnih storitev,

| — | zelo dobro poznavanje in razumevanje delovanja bančnega sektorja, |
| --- | --- |

—

zelo dobro poznavanje in razumevanje delovanja bančnega sektorja,

| — | zelo dobro poznavanje in razumevanje nadzorniških postopkov in sodne prakse v okviru pritožbenih nadzorniških postopkov. |
| --- | --- |

—

zelo dobro poznavanje in razumevanje nadzorniških postopkov in sodne prakse v okviru pritožbenih nadzorniških postopkov.

Poleg tega bodo kot pomembna prednost za kandidate štela naslednja znanja in sposobnosti:

| — | nadzorniške izkušnje v bančnem sektorju ali izkušnje s pravnim delom, povezanim z nadzorom, |
| --- | --- |

—

nadzorniške izkušnje v bančnem sektorju ali izkušnje s pravnim delom, povezanim z nadzorom,

| — | temeljito poznavanje institucij Unije in postopkov odločanja v Uniji ter drugih evropskih in mednarodnih postopkov, ki so pomembni za dejavnosti ECB in zlasti EMN, |
| --- | --- |

—

temeljito poznavanje institucij Unije in postopkov odločanja v Uniji ter drugih evropskih in mednarodnih postopkov, ki so pomembni za dejavnosti ECB in zlasti EMN,

| — | temeljito poznavanje nalog in delovanja ECB in zlasti EMN. |
| --- | --- |

—

temeljito poznavanje nalog in delovanja ECB in zlasti EMN.

(b)
     
  Merila primernosti

Kandidati morajo izpolnjevati vsa naslednja merila primernosti (ki morajo biti izpolnjena na dan, ko se izteče rok za prijavo). Kandidati morajo:

| — | biti državljani države članice Unije in imeti vse državljanske pravice, |
| --- | --- |

—

biti državljani države članice Unije in imeti vse državljanske pravice,

| — | tekoče govoriti angleško z dokazanimi sposobnostmi pisanja in nastopanja, |
| --- | --- |

—

tekoče govoriti angleško z dokazanimi sposobnostmi pisanja in nastopanja,

| — | dobro govoriti še vsaj en uradni jezik Unije. |
| --- | --- |

—

dobro govoriti še vsaj en uradni jezik Unije.

Prednost bodo imeli kandidati, ki tekoče ali dobro govorijo še druge uradne jezike Unije.

Poleg tega so primerni samo kandidati, ki trenutno niso člani Nadzornega odbora ECB in na tem položaju niso bili najmanj eno leto pred iztekom roka za prijavo.

5.   Plačilo

Uspešni kandidat bo prejel plačilo, ki bo sorazmerno dodeljenim nalogam.

6.   Imenovanje

Izbirni postopek se bo izvedel v skladu z Uredbo (EU) št. 1024/2013 in pravili za delovanje Upravnega odbora. Svet ECB bo člana Upravnega odbora imenoval osebno, zato svojih odgovornosti ne more prenesti na drugega člana ali tretjo osebo.

7.   Rezervni seznam

Izbirna komisija lahko uvrsti primerne kandidate na rezervni seznam, s katerega se lahko kandidati v prihodnje imenujejo na podobne položaje. Kandidati bodo v tem primeru ustrezno obveščeni. Rezervni seznam velja pet let od imenovanja člana Upravnega odbora in se lahko uporabi za imenovanje člana ali nadomestnega člana, če se odpre prosto mesto.

8.   Neodvisnost ter izjavi o zavezah in interesih

Član Upravnega odbora bo ravnal neodvisno in v javnem interesu. V ta namen mora dati javno izjavo o zavezah in javno izjavo o interesih, v kateri navede vse neposredne ali posredne interese, ki bi jih bilo mogoče šteti kot nevarne za njegovo neodvisnost, oziroma da takšni interesi niso podani. Izjaviti mora tudi, da bo spoštoval pravila o zaupnosti.

9.   Izjava o varstvu osebnih podatkov

ECB bo vse osebne informacije o kandidatih obdelovala v skladu z Uredbo (EU) 2018/1725 Evropskega parlamenta in Sveta (3). To velja zlasti za zaupnost in varnost teh podatkov. Upravljavec obdelave osebnih podatkov v zvezi z udeležbo ECB v izbirnem postopku na podlagi tega razpisa za prijavo interesa bo generalni direktor generalnega direktorata Pravna služba ECB. Namen obdelave podatkov je organizirati izbor in imenovanje člana Upravnega odbora. Vsi osebni podatki se bodo obdelovali izključno v ta namen.

Prejemniki osebnih podatkov o kandidatih bodo člani izbirne komisije, Izvršilnega odbora ECB in Nadzornega odbora ECB ter člani Sveta ECB.

ECB sme podatke o uspešnih kandidatih hraniti pet let od konca mandata. Podatki o neuspešnih kandidatih se bodo hranili dve leti od zaključka izbirnega postopka. V primeru pravnih sporov se zgoraj navedena obdobja hrambe podatkov podaljšajo do izteka dveh let po koncu vseh zadevnih postopkov.

Kandidati imajo pravico, da dostopajo do svojih podatkov in da posodobijo ali popravijo svoje identifikacijske podatke. Vendar pa po dnevu, ko se izteče rok za prijavo interesa iz tega razpisa, ne bo mogoče posodobiti ali popraviti podatkov, s katerimi se dokazuje, da kandidat izpolnjuje merila primernosti in merila za izbor, s čimer se zagotavlja spoštovanje načel enakega dostopa in nediskriminacije ter zanesljivost, preglednost in pravičnost izbirnega postopka za vse kandidate.

Kandidati imajo pravico, da med celotnim postopkom dostopajo do podatkov o oceni svoje kandidature. Da se zagotovi zaupnost obravnave in odločanja v izbirni komisiji, Izvršilnem odboru ECB, Nadzornem odboru ECB in Svetu ECB ter zaščitijo pravice in svoboščine drugih kandidatov, lahko kandidat dostopa samo do svoje vloge in tistih delov ocene, ki se nanašajo nanj.

Kandidati se lahko kadar koli pritožijo evropskemu nadzorniku za varstvo podatkov.

Ime člana Upravnega odbora, imenovanega na podlagi tega postopka, bo po imenovanju objavljeno na spletni strani ECB.

10.   Postopek prijave

Prijave so veljavne, če se predložijo v skladu s postopkom, določenim v nadaljevanju, in obsegajo:

| — | izpolnjen prijavni obrazec, ki je na voljo na naslovu http://www.ecb.europa.eu, |
| --- | --- |

—

izpolnjen prijavni obrazec, ki je na voljo na naslovu http://www.ecb.europa.eu,

| — | posodobljen življenjepis (vzorec evropskega življenjepisa (priporočen) je na voljo na istem spletnem naslovu). |
| --- | --- |

—

posodobljen življenjepis (vzorec evropskega življenjepisa (priporočen) je na voljo na istem spletnem naslovu).

Prijave je treba predložiti najpozneje 21 koledarskih dni po objavi tega razpisa za prijavo interesa v Uradnem listu Evropske unije. Prijave se lahko predložijo s priporočeno pošto ali prek zasebne kurirske službe, pri čemer se za dokazilo o skladnosti z zgoraj navedenim rokom za predložitev šteje poštni žig ali izpisek, ki ga izda kurirska služba. Vendar pa ECB ne bo upoštevala prijav, ki jih bo prejela 10 koledarskih dni po izteku zgoraj navedenega roka. Prijave je treba predložiti na naslednji naslov:

| European Central Bank |
| --- |
| Director General Legal Services |
| 60640 Frankfurt na Majni |
| NEMČIJA |

European Central Bank

Director General Legal Services

60640 Frankfurt na Majni

NEMČIJA

Kandidat mora prijavo osebno podpisati.

Prijave, ki bodo predložene po zgoraj navedenem roku ali na drug način, npr. po faksu, se ne bodo upoštevale. Nejasne ali nepopolne prijave se ne bodo obravnavale. Da bi olajšali izbirni postopek, bo vsa komunikacija s kandidati glede tega razpisa za prijavo interesa potekala v angleščini.

Kandidati morajo ECB nemudoma pisno obvestiti o vsaki spremembi svojih okoliščin ali naslova, tako da se bodo njihove prijave lahko posodobile.

Vsi kandidati, ki se prijavijo na ta razpis za prijavo interesa, bodo obveščeni o izidu postopka izbora in imenovanja.

---

(1)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

(2)  Sklep ECB/2014/16 Evropske centralne banke z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (UL L 175, 14.6.2014, str. 47).

(3)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---